Predkladacia    správa

	Informácia o plnení úloh vyplývajúcich z rozpracovania Programového vyhlásenia vlády SR na podmienky MP SR   bola vypracovaná na základe uznesenia vlády SR č. 565/1999  zo dňa 30. júna 1999 a príkazného listu ministra pôdohospodárstva č. 127 na zabezpečovanie predmetného uznesenia vlády.
V nadväznosti na  uznesenie vlády SR č. 2/1999 Ministerstvo pôdohospodárstva SR  rozpracovalo “PVV  SR na podmienky MP SR na obdobie štyroch rokov” a na základe uznesenia vlády SR č. 565/1999  vykonalo “Aktualizáciu rozpracovania PVV SR na podmienky MP SR – úlohy na rok 2001” (č.m. 487/2001-100). Opatrenia sú rozdelené na úlohy vládneho a  rezortného charakteru. Úlohy vládne sú také, ktorých splnenie, resp. realizácia presahuje rámec a kompetencie Ministerstva pôdohospodárstva SR a preto je tu potrebná súčinnosť ďalších rezortov, resp. príslušné opatrenie musí byť prerokované a schválené vo vláde.  Plnenie rezortných úloh je  v kompetencii Ministerstva pôdohospodárstva SR. 
V predkladanej informácii je vykonané komplexné hodnotenie   plnenia   PVV (text) a menovité hodnotenie plnenia úloh z Programového vyhlásenia vlády rozpracovaného na podmienky MP SR (úlohy v roku 2001) Ide teda o  materiál, ktorý nemá priamy dosah na zamestnanosť, ekonomiku a environmentálnu oblasť.
	Pri hodnotení sa predovšetkým vychádzalo z podkladov odborných útvarov MP SR. Hodnotenie plnenia jednotlivých úloh  je vykonané  v prílohe k hodnotiacej správe formou  dvoch  základných blokov  –  úlohy vládne a rezortné. Z celkového počtu 90 úloh na rok 2001:
a) Bolo celkom terminovaných 19  úloh vlády,  z toho  bolo 10  splnených, 2 úlohy (č. 11 -Návrh zákona, ktorým sa mení a dopĺňa zákon č.337/1998 Z.z., o veterinárnej starostlivosti v znení zákona 70/2000 Z.z., č. 14 - Návrh zákona NR SR o verejných vodovodoch a verejných kanalizáciách) sú v súčasnosti v legislatívnom procese, 1 úloha (č.12) sa plní priebežne, 1 úloha (č.5) bola  zrušená vládou SR, 2 úlohy (č. 16, 17) majú byť plnené v mesiaci december a u 3 úloh (č. 15,18 a 19) je plnenie podmienené prijatím zákona o vodách resp. zákona o ochrane vôd a nakladaní s vodami. 
b) Bolo celkom terminovaných  71 rezortných úloh, z toho je 54  splnených a ďalšie sa priebežne zabezpečujú.